1999R0805 — LV — 29.04.2003 — 004.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 805/1999

(1999. gada 16. aprīlis),

ar ko paredz dažus pasākumus, lai īstenotu Padomes Regulu (EK) Nr. 718/1999 par Kopienas flotes jaudas politiku iekšējo ūdensceļu pārvadājumu veicināšanai







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 718/1999 (1999. gada 29. marts) par Kopienas flotes jaudas politiku iekšējo ūdensceļu pārvadājumu veicināšanai ( 1 ), un jo īpaši tās 9. panta 3. punktu, tā kā, ievērojot Regulas (EK) Nr. 718/1999 7. pantu, Komisijai jāparedz praktiskie pasākumi, kas vajadzīgi, lai īstenotu Kopienas flotes jaudas politiku, kura noteikta iepriekšminētajā regulā; tā kā ir ieteicams saglabāt īpašo iemaksu likmes un līdzvērtīgu tonnāžu, kas noteikta Komisijas Regulā (EEK) Nr. 1102/89 ( 2 ), kurā jaunākie grozījumi izdarīti ar Regulu (EK) Nr. 241/97 ( 3 ), un Komisijas Regulā (EK) Nr. 241/97, jo tās ir izrādījušās efektīvas; tā kā dažādās attiecības, kas minētas Regulas (EK) Nr. 718/1999 4. pantā, ir ieteicams koriģēt saskaņā ar Komisijas Regulu (EK) Nr. 2812/94 ( 4 ) attiecībā uz tankkuģiem, Komisijas Regulu (EK) Nr. 2310/96 ( 5 ) attiecībā uz stūmējkuģiem un Komisijas Regulu (EK) Nr. 742/98 ( 6 ) attiecībā uz sauskravu kuģiem; tā kā, lai nodrošinātu iekšējo ūdensceļu fondu savstarpēju finansiālu atbalstu, Komisijai ir ieteicams ar fondu dažādo iestāžu palīdzību katra gada sākumā kontos ierakstīt rezerves fondā pieejamos resursus un jaunu uzlabošanas pasākumu gadījumā līdzsvarot kontus; tā kā šajā regulā paredzētie pasākumi ir apspriesti ar attiecīgajām dalībvalstīm un organizācijām, kas Kopienas līmenī pārstāv iekšējo ūdensceļu pārvadātājus, IR PIEŅĒMUSI ŠO REGULU.







1. pants

Šajā regulā ir noteiktas likmes īpašajām iemaksām, kas minētas Regulas (EK) Nr. 718/1999 7. pantā, attiecības saskaņā ar noteikumu “vecs par jaunu” un praktiskie pasākumi Kopienas flotes jaudas politikas īstenošanai.







ĪPAŠĀS IEMAKSAS

2. pants

1. Īpašās iemaksas dažādo veidu un kategoriju kuģiem ir no 70 % līdz 115 % attiecībā pret šādām likmēm:

— sauskravu kuģiem: — — pašpiedziņas liellaivām: EUR 120 par tonnu, — stumjamām liellaivām: EUR 60 par tonnu, — lihteriem: EUR 43 par tonnu;

— tankkuģiem: — — pašpiedziņas liellaivām: EUR 216 par tonnu, — stumjamām liellaivām: EUR 108 par tonnu, — lihteriem: EUR 39 par tonnu;

— stūmējkuģiem: — 180 EUR/kW, lineāri palielinot līdz 240 EUR/kW, ja vilces jauda ir 1 000 vai vairāk kW.

2.

— Kuģiem, kuru pilnā kravnesība ir mazāka par 450 tonnām, 1. punktā noteiktās īpašo iemaksu maksimālās likmes samazina par 30 %.

— Kuģiem, kuru pilnā kravnesība ir no 450 līdz 650 tonnām, īpašo iemaksu maksimālās likmes samazina par 0,15 % par katru attiecīgā kuģa pilnās kravnesības tonnu, kas nesasniedz 650 tonnu.

— Kuģiem, kuru pilnā kravnesība ir no 650 līdz 1 650 tonnām, īpašo iemaksu maksimālās likmes lineāri palielina no 100 % līdz 115 %. Kuģiem, kuru pilnā kravnesība ir lielāka par 1 650 tonnām, īpašo iemaksu maksimālās likmes ir 115 %.

3. Īpašās iemaksas, kas izteiktas eiro, konvertē attiecīgo fondu valūtās pēc Padomes Regulā (EK) Nr. 2866/98 ( 7 ) noteiktajām eiro un to dalībvalstu valūtas maiņas likmēm, kuras ievieš eiro.







LĪDZVĒRTĪGA TONNĀŽA

3. pants

1. Ja kuģa īpašnieks nodod ekspluatācijā kādu no kuģiem, kas minēti Regulas (EK) Nr. 718/99 4. pantā, un nodod norakstīšanai lūžņos cita veida kuģi vai kuģus, tad līdzvērtīgo tonnāžu, kas jāņem vērā, nosaka katrā no turpmāk norādītajām divām kuģu kategorijām saskaņā ar šādiem korekcijas koeficientiem:

— sauskravu kuģiem: — — pašpiedziņas liellaivām, kas pārsniedz 650 tonnu: 1,00, — stumjamām liellaivām, kas pārsniedz 650 tonnu: 0,50, — lihteriem, kas pārsniedz 650 tonnu: 0,36;

— tankkuģiem: — — pašpiedziņas liellaivām, kas pārsniedz 650 tonnu: 1,00, — stumjamām liellaivām, kas pārsniedz 650 tonnu: 0,50, — lihteriem, kas pārsniedz 650 tonnu: 0,18.

2. Kuģiem, kuru pilnā kravnesība ir mazāka par 450 tonnām, 1. punktā noteiktos koeficientus samazina par 30 %. Kuģiem, kuru pilnā kravnesība ir no 650 līdz 450 tonnām, šos koeficientus samazina par 0,15 % par katru attiecīgā kuģa pilnās kravnesības tonnu, kas nesasniedz 650 tonnas. Kuģiem, kuru pilnā kravnesība ir no 650 līdz 1 650 tonnām, koeficientus lineāri palielina no 100 % līdz 115 %.







ATTIECĪBAS “JAUNS PAR VECU”

4. pants

No 1999. gada 29. aprīļa uz kuģu nodošanu ekspluatācijā attiecas Regulas (EK) Nr. 718/1999 4. panta 1. punkta nosacījums.

1) Sauskravu pārvadātājiem attiecība starp veco tonnāžu un jauno tonnāžu ir ►M4 0:1 ◄ .

2) Tankkuģiem šī attiecība ir ►M4 0:1 ◄ .

3) Stūmējkuģiem šī attiecība ir ►M4 0:1 ◄ .







SAVSTARPĒJS FINANSIĀLAIS ATBALSTS

5. pants

1. Lai kontos ierakstītu rezerves fondos pieejamos resursus vai veiktu savstarpēja finansiālā atbalsta pasākumus starp dažādo fondu kontiem, ievērojot Regulas (EK) Nr. 718/1999 3. panta 6. punkta prasības, visi fondi katra gada sākumā Komisijai dara zināmu šādu informāciju:

— fonda ieņēmumus iepriekšējā gadā, ciktāl šie ieņēmumi ir paredzēti piemaksām par kuģu norakstīšanu lūžņos vai pasākumiem, kas paredzēti Regulas (EK) Nr. 718/1999 8. pantā (Rdn),

— finanšu saistības, ko fonds iepriekšējā gadā uzņēmies attiecībā uz piemaksām par kuģu norakstīšanu lūžņos vai pasākumiem, kas paredzēti Regulas (EK) Nr. 718/1999 8. pantā (Pn),

— fonda atlikumu iepriekšējā gada 1. janvārī, ko veido ieņēmumi, kuri paredzēti piemaksām par kuģu norakstīšanu lūžņos vai pasākumiem, kas paredzēti Regulas (EK) Nr. 718/1999 8. pantā (Sn).

2. Komisija ar fonda iestāžu palīdzību, pamatojoties uz 1. punktā minēto informāciju, nosaka:

— kopējās finanšu saistības, ko fondi iepriekšējā gadā uzņēmušies attiecībā uz piemaksām par kuģu norakstīšanu lūžņos vai pasākumiem, kas paredzēti Regulas (EK) Nr. 718/1999 8. pantā (Pt),

— visu fondu kopējos ieņēmumus iepriekšējā gadā (Rdt),

— visu fondu kopējo atlikumu iepriekšējā gada 1. janvārī (St),

— visu fondu koriģētās gada finanšu saistības (Pnn), ko aprēķina šādi: —

— starpību starp gada finanšu saistībām (Pn) un koriģētajām gada finanšu saistībām (Pnn) katrā fondā,

— summas, ko katrs fonds, kura gada saistības ir mazākas nekā koriģētās gada finanšu saistības ( ), pārskaita fondā, kura gada finanšu saistības ir lielākas nekā koriģētās gada saistības ( ), pārskaita fondā, kura gada finanšu saistības ir lielākas nekā koriģētās gada saistības ( ). ).

3. Visi attiecīgie fondi 2. punkta 6. ievilkumā minētās summas pārskaita līdz attiecīgā gada 1. martam.







APSPRIEDES

6. pants

Visos jautājumos, kas attiecas uz Kopienas flotes jaudas politiku un šīs regulas grozījumiem, Komisija lūdz atzinumu grupai, kuras sastāvā ir eksperti no profesionālajām organizācijām, kas Kopienas līmenī un attiecīgajās dalībvalstīs pārstāv iekšējo ūdensceļu pārvadātājus. Šo grupu apzīmē ar nosaukumu “Kopienas flotu jaudas un veicināšanas politikas ekspertu grupa”.







NOBEIGUMA NOTEIKUMI

7. pants

Šī regula stājas spēkā 1999. gada 29. aprīlī.

Ar šo Regulu (EEK) Nr. 1102/89 atceļ no dienas, kad stājas spēkā šī regula.

Šī regula uzliek saistības kopumā un ir tieši piemērojama visās dalībvalstīs.